У савецкай Беларусіі людзей, якія здзейснілі асоба цяжкія злачынствы, расстрэльвалі. Ці давалі па 15 гадоў турмы. У сувярэннай Беларусі ў 2000 годзе з’явіўся альтэрнатыўны від пакарання за асоба цяжкія злачынствы – пажыццёвае зняволенне. За прайшоўшыя 12 гадоў такі від пакарання атрымалі каля 140 чалавек (забойцы, гвалтаўнікі). Выходзіць, што кожны месяц за гэтыя гады нехта атрымліваў пажыццёвае зняволенне. Хтосьці не першы раз патрапіў за краты. Некаторыя дагэтуль не мелі судзімасці.